laion/Wikipedia-Exotic huggingface dataset:
אליס כדורי

אליס (אליהו) כדורי (לעיתים נכתב כׄצׄורי בתעתיק ערבי-עברי; באנגלית: Ellis Kadoorie, בערבית: خضوري ח'צ'ורי) (1865 – 24 בפברואר 1922) היה נדבן ובן למשפחה יהודית עשירה מבגדאד. משפחתו היגרה למומבאי שבהודו באמצע המאה ה-18 והייתה בעלת עסקים שונים במזרח הרחוק. אליס כדורי נולד בבגדאד והגיע לשאנגחאי ב-1880 כעובד של החברה היהודית-ספרדית 'דוד ששון ובניו'. בתוך שנים ספורות הוא צבר הון רב, ופתח עסקים עצמאיים בשנגחאי ובהונג קונג, שם ישב אחיו, סר אליעזר כדורי. במשך שני העשורים הבאים, עשו האחים כדורי את הונם, הצליחו בבנקאות, מטעי גומי, שירותי חשמל ומקרקעין, והחזיקו בחלק הארי של מניות רשת מלונות הונג קונג. כדורי הקים שני בתי ספר בהונג קונג, באחד (נוסד ב-1891) לימדו בשפה ההינדית ובשפת האורדו ובשני לימדו אנגלית לדוברי סינית. בשנת 1917 קיבל את תואר אביר האימפריה הבריטית מידי המלך ג'ורג' החמישי. כדורי נפטר ערירי בהונג קונג בשנת 1922 ונטמן בבית העלמין היהודי בעיר. בצוואתו הקדיש 140,000 ליש"ט להקמת בית ספר חקלאי בארץ ישראל. הוא הניח סכום זה ל"ממשלת א"י" - "בהאמינו על סמך הצהרת בלפור והחלטות ועידת סן רמו - שא"י מוכרת כשייכת כולה ליהודים". כשנודע ביישוב דבר העזבון של כדורי הקים הנציב העליון הרברט סמואל ועדה כדי לתכנן את הוצאת הכסף. כעבור זמן כאשר קראו את הצוואה עצמה, התברר שלא הממשלה בארץ ישראל היא היורשת כי אם ממשלת בריטניה, וכי כדורי איפשר בצוואתו להשקיע את הכסף בארץ ישראל או בעיראק. חיים ויצמן, נשיא ההסתדרות הציונית העולמית הפעיל לחץ על אחיו של המנוח, איש העסקים אליעזר כדורי ובסופו של דבר הצליח להשיג החלטה עקרונית מצד הבריטים שהכסף יושקע בארץ ישראל. לאחר משא ומתן נוסף בין פרדריק קיש מההסתדרות הציונית להמפרי באומן, מנהל מחלקת החינוך, הוחלט כי מכספי עיזבונו יוקמו שני בתי ספר חקלאיים על שם כדורי: המכון החקלאי כדורי - בית ספר חקלאי ערבי, הוקם בשנת 1930 בטולכרם. בית הספר החקלאי כדורי - בית ספר חקלאי יהודי, הוקם בשנת 1933 ליד כפר תבור. מיכאל כדורי Jonathan Kaufman, The Last Kings of Shanghai: The Rival Jewish Dynasties That Helped Create Modern China, Viking, 2020 מדיה וקבצים בנושא אליס כדורי בוויקישיתוף זאב וילנאי סיכם זאת כך: "הואיל והנדיב לא ציין בצוואתו שהכסף נועד ליהודים אלא לארץ-ישראל בלועזית "פלסטיין", תבעה הממשלה הבריטית את הכסף לעצמה. אחרי דין ודברים עבר הכסף לרשות ממשלת הארץ והיא חילקה אותו לשתי קרנות: באחת הוקם בית ספר כדורי ליד הר תבור ובאחת - בית ספר לערבים בטולכרם מקור: זאב וילנאי, מדריך הגליל 1941 - מהדורה חדשה 1980, הוצאת ספרים אריאל. עמ' 264 נדב מן, ביתמונה, "הכדורי הוא עגול": על בית הספר החקלאי בטול-כרם, באתר ynet, 22 ביוני 2007 תום שגב, "ימי הכלניות" ארץ ישראל בתקופת המנדט, כתר הוצאה לאור, 1999, עמ' 232, 233 .
אסון צור

אסון צור הוא כינוי לשני אסונות נפרדים שאירעו בתקופת מלחמת לבנון הראשונה, בהפרש של כמעט שנה זה מזה, שבהם נפגעו חיילי צה"ל בעיר צור שבלבנון. האם התכוונתם ל... אסון צור הראשון – ב-11 בנובמבר 1982 אסון צור השני – ב-4 בנובמבר 1983
נוסחה (פירושונים)

האם התכוונתם ל... נוסחה – במתמטיקה ובמדע: דרך קומפקטית וסימבולית לכתיבת מידע או להצגת קשר כמותי נוסחה (ספרות) – צורת סיפורת, בעיקר במדע הבדיוני נוסחה (לוגיקה) – מונח בלוגיקה מתמטית נוסחה כימית – שיטה לתיאור מבנים כימיים נוסח פורמולה נוסחה אמפירית
עוזרר קוצני

עוּזְרָר קוצני (עֻזְרָר קוֹצָנִי, שם מדעי: Crataegus azarolus, שם נרדף: Crataegus aronia) הוא עץ קטן או שיח ממשפחת הוורדיים. על ענפיו של העוזרר ישנם קוצים חדים באורך 1–2 ס"מ, בעיקר על הענפים העבים יותר, ומכאן שם התואר של המין – קוצני. גובהו הממוצע של העץ בין מטר וחצי לשני מטרים וחצי, אבל ניתן למצוא פרטים בגבהים משתנים, עד כחמישה מטרים ולעיתים יותר מכך. עליו של העוזרר הקוצני מאונים־מנוצים ומסורגים לאורך הענף. הם שעירים משני צדדיהם (ולכן צבעם ירוק־אפרפר), ונושרים בחורף. הפרחים, המופיעים במרץ–אפריל, לבנים, לעיתים בעלי גוון צהוב או ורוד, בעלי 5 עלי־כותרת. הפרי הוא מסוג ענבה מדומה, וצבעו צהוב (או אדום בתת-המין עוזרר אדום) בהבשלתו. הפרי אכיל ובעל טעם דומה לתפוח, ואף משויכות לו סגולות רפואיות מסוימות כמו הורדת לחץ דם. העוזרר הקוצני גדל בבתה ובחורש, באזורים רבים במרכז ובצפון הארץ (בשפלה, בהר, במדבר יהודה, בגולן ועוד). עוזרר אדום, שנחשב בעבר למין נפרד, הוא תת-מין של עוזרר קוצני הגדל בגליל העליון. בניגוד לעוזרר הקוצני הטיפוסי, שפירותיו צהובים, פירותיו של העוזרר האדום הם אדומים. עוזרר קוצני הוא צמח מוגן בישראל. מדיה וקבצים בנושא עוזרר קוצני בוויקישיתוף עוזרר קוצני, באתר ITIS (באנגלית) עוזרר קוצני, באתר NCBI (באנגלית) עוזרר קוצני, באתר האנציקלופדיה של החיים (באנגלית) עוזרר קוצני, באתר צמח השדה עוזרר קוצני, באתר צמחיית ישראל וסביבתה עוזרר קוצני, באתר Tropicos (באנגלית) עוזרר קוצני, באתר GBIF (באנגלית) עוזרר קוצני, באתר The Plant List (באנגלית) עוזרר קוצני, באתר IPNI (באנגלית) עוזרר קוצני - אגדות ומידע מפורט מתוך האתר טיולים בארץ מגדיר צמחים עוזרר קוצני באתר הרשימה האדומה של IUCN אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
ויקטוריה (אוסטרליה)

ויקטוריה (באנגלית: Victoria) היא אחת משש המדינות המרכיבות את אוסטרליה. היא ממוקמת בצידה הדרום מזרחי של יבשת אוסטרליה ובעלת חוף בדרום המדינה. רק מדינת טסמניה קטנה ממנה בשטחה. על פי הערכה מ-2019 מנתה אוכלוסיית המדינה 6.2 מיליון נפש, השנייה בגודלה בין מדינות אוסטרליה והצפופה ביותר. בירת ויקטוריה והעיר הראשה בה היא העיר מלבורן שבה מתגוררים כשני שלישים מתושבי המדינה, והיא העיר השנייה בגודלה באוסטרליה. מדינת ויקטוריה חולקת את נהר המארי כגבול עם מדינת ניו סאות' ויילס בצפון וגבול עם מדינת אוסטרליה הדרומית במערבה. שטחי מדינת ויקטוריה מגוונים מבחינה אקלימית, טופוגרפית וגאוגרפית, ממזג האוויר הרטוב והלח באזור ג'יפסלנד ועד לשטחים הדרום-מזרחיים אשר מכוסים בשלג ונחשבים לאזור "האלפים הוויקטוריאניים" המתקרבים לגובה של 2,000 מטרים מעל פני הים. הר בוגונג הוא ההר הגבוה ביותר באזור, גובהו 1,986 מטר. בוויקטוריה ישנם שטחים צחיחים, יבשים ומישוריים אשר מתפרסים במערבה ובדרום-מערבה של המדינה. בהשוואה למדינות אוסטרליה האחרות, ויקטוריה נחשבת למדינה שופעת שטחים ירוקים ופוריים והיא המדינה בעלת האחוז הגבוה ביותר של שטחים ירוקים. ישנה סדרה נרחבת של נהרות בוויקטוריה בשל כמויות הגשם הגדולות יחסית. נהר המארי הוא המוכר ביותר והוא הנהר השני בגודלו בדרום מזרח אוסטרליה. הגאולוגיה של המדינה כוללת הרי געש, מכרות זהב, פחם חום ונפט בלב הים. אוניברסיטת דיקין האוניברסיטה הקתולית האוסטרלית אוניברסיטת ויקטוריה, מלבורן אוניברסיטת לה-טרובה אוניברסיטת מונש אוניברסיטת מלבורן אוניברסיטת RMIT אוניברסיטת סווינבורן לטכנולוגיה בנוסף לשירות הייצור במרכז מלבורן, החקלאות מהווה חלק עיקרי בכלכלת ויקטוריה עקב האדמות הפוריות והעשירות והאקלים המתאים. תחומי הפעילות העיקריים בחקלאות ויקטוריה הם ייצוא בקר, מוצרי חלב, בשר כבש, צמר וחיטה (בעיקר בשטחיה המערבים והיבשים של המדינה), עם גידולי פירות וירקות בסביבת מלבורן ונהר המארי. גידול הגפנים ופתיחת יקבים גדלו במהירות רבה בשנות ה-90 של המאה ה-20. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ויקטוריה נחשבת ל"בית" הפוטבול האוסטרלי, אשר חוקיו שונים משל הפוטבול האמריקאי: עשרה מתוך 16 מועדוני הקבוצות של הפוטבול האוסטרלי נמצאים בוויקטוריה. בוויקטוריה נערך גם הגמר הגדול והמסורתי. האברש הוורוד הוא הפרח הלאומי של ויקטוריה הפוסום המקפץ (Leadbeater's Possum) הוא בעל החיים הלאומי של ויקטוריה הצופית בעלת הקסדה היא הציפור הלאומית של ויקטוריה אתר האינטרנט הרשמי של ויקטוריה (באנגלית אוסטרלית) ויקטוריה, באתר אנציקלופדיה בריטניקה (באנגלית) ויקטוריה, דף שער בספרייה הלאומית
אפיק רום

אפיק רום הוא מערכת לחץ נמוך הנמצאת בשכבות הגבוהות של האטמוספירה. מדד מקובל למערכות לחץ ברום הוא מפלס 500 מיליבר - משטח לחץ שנע בממוצע בישראל בין הגבהים 5,500–5,800 מטר מעל גובה פני הים. (לשם השוואה, 1013.2 מ"ב הוא לחץ האוויר הממוצע בקרקע). אפיק רום הוא אזור בו גובה משטח הלחץ (500 מיליבר) נמוך מהאזורים שמסביבו, כלומר באזורים הסובבים את האפיק, הלחץ בן 500 מ"ב נמצא בגובה רב יותר מאשר באפיק עצמו. מערכת זו מאופיינת באוויר דחוס יותר ולכן הוא גם קר יותר. נוכחותו של האפיק מעידה על נוכחות אוויר קר וכבד ברום, דבר המעודד עליית אוויר חם וקל מהמפלסים הנמוכים. הרום תמיד קר יותר, עם זאת, האוויר מטה לא יעלה תמיד אלא רק החל מהפרש מסוים. האוויר העולה מתעבה ויוצר עננים. בנוסף, לאפיק הרום יש היכולת ליצור שקע ברומטרי בקרקע. הוא זה שאחראי להיווצרות שקע קפריסאי חורפי סמוך לישראל. בקדמת האפיק (חלקו המזרחי), ישנה התבדרות ברום, כלומר, נותר ריק (ואקום) המעודד את האוויר מטה לעלות ולתפוס את מקומו. האוויר מן הקרקע עולה מעלה כך שבקרקע נותר פחות אוויר ולחץ האוויר יורד ונוצר שקע. ככל שאפיק הרום יהיה עמוק יותר (משטח לחץ נמוך יותר ביחס לסביבה) הוא ייצור שקע עם לחץ נמוך יותר תחתיו. בישראל, במהלך החורף מגיע בממוצע אפיק רום אחד בשבוע (עם השקע הקפריסאי שמתחתיו). האפיק מגיע לרוב מאיטליה, הנמצאת במערב הים התיכון ובדרכו לישראל נוטה להיחלש. בממוצע שוהה כיומיים בישראל וכאשר האפיק עמוק במיוחד, עשוי לרדת שלג בירושלים. בחורף האפיקים ה"בשרניים" הם הירוקים. אבל בסופו של דבר האפיק נמדד ביחס לסביבתו, לכן נגדיר כלל אצבע- כדי להקל על זיהוי אפיק הרום במפות 500 נגדיר אותו כ"קערה". צורת U. הצורה שבה מתעקלים הקווים הצבעוניים במפה. במפה המצורפת ניתן לראות אפיק רום מעל יוון. נציין כי הערכים בסקאלה נמדדים בדקה-מטרים (deca=10) לכן צריך להכפיל ב-10 על מנת לקבל את הגובה במטרים. אפקט דו-שקע (או בעגה המטאורולוגית בישראל "ביצי השור", לפי המטאורולוג ד"ר ברוך זיו) מתאר מצב שבו אפיק רום, הנוצר בדרך כלל במערב הים התיכון, מתקדם לעבר ישראל. טרם הגיעו לחופי הארץ בוחר לפתע במסלול צפוני הפונה לכיוון הים השחור. במצב זה, אפיק הרום לא מגיע ומערכת גשם פוטנציאלית "מבטלת" את הגעתה לארץ. סוגיה זו מתעתעת רבות בחזאים ולמעשה הופכת את חיזוי מזג האוויר למשימה קשה ביותר. הסיבה לבריחת האפיק צפונה נעוצה בהיווצרות של אפיק רום נוסף מערבית לאפיק הקיים ובצמוד אליו. במצב כזה, האפיק הקיים נחלש במהירות ומצפין. ניתן לראות דוגמה לאפקט זה מחורף 2004/5 בתמונות להלן: שלב ראשון: אפיק רום (לשון ירוקה) מעל יוון בדרכו לישראל (מפת 500 מ"ב) שלב שני: האפיק היווני מתקדם לעבר חופי הארץ ובמקביל נוצר אפיק חדש מעל איטליה (מפת 500 מ"ב) שלב שלישי: האפיק היווני קורס ומצפין במהירות. לא יגיע לישראל (מפת 500 מ"ב) סינופטיקה מודלים לחיזוי מזג אוויר דוגמה לאפיק רום עמוק הרובץ מעל איטליה. תיאור הקישור: באופן גס, אפיק הרום הוא בעצם "הלשון הירוקה" והגדולה הנמצאת במערב הים התיכון (גובה 500 מ"ב של מתחת ל-5520 מ'). סביב הלשון הערכים גבוהים יותר. מתחת לאפיק יש שקע בקרקע עמוק מאוד (עיגולים לבנים-מרכזו נמוך מ-995 מ"ב). מול חופי ישראל במרכז הים התיכון, יומיים לפני הגעה לישראל במרכז הים התיכון. כעבור יממה וקצת הגיע לישראל וגרם לסופות רעמים במרכז הים התיכון, כעבור יומיים הגיע לישראל. מפות 500 ברשת תיאור הקישור: מצד שמאל נמצאים מודלי חיזוי מזג אוויר (GFS,UKMO,EC,GEM,GME,JMA,NOGAPS) שלושת המודלים המובילים: GFS, EC, UKMO בכל אחד מהם יש תפריט. מפת 500 היא הראשונה בתפריט ומשמשת כברירת מחדל. ישראל נמצאת על גבול המפה בצד ימין. מדריך לקריאת מפות
Genie in a Bottle

"Genie in a Bottle" (בעברית: "שד בתוך בקבוק") הוא הסינגל הראשון שיצא מאלבום הבכורה של כריסטינה אגילרה, Christina Aguilera. כמו כן, הוא הסינגל שהביא את הפריצה הגדולה שלה. הסינגל יצא באמצע 1999 והגיע למקום הראשון במצעד הבילבורד באמריקה למשך 5 שבועות. הוא זיכה אותה בפרס גראמי לתגלית השנה. "Genie in a Bottle" נכתב בידי דייוויד פרנק, סטיב קיפנר ופאמלה שיין והופק על ידי פרנק וקיפנר. מילות השיר כללו מסרים מיניים כמו "הגוף שלי אומר קדימה" ו"אתה צריך לשפשף אותי בדרך הנכונה", ובחלקים מסוימים בעולם השיר צונזר בקטעים שונים. באלבום Back to Basics שהוציאה אגילרה בשנת 2006 ישנה רצועה שמוקדשת למעריצים שנקראת "(...Thank You (Dedication to Fans" ובה כלולות דגימות מהשיר. אגילרה אמרה שדגימות אלה צורפו מכיוון שהיא הרגישה באותה תקופה בקריירה שלה שהיא כלואה ונמנעה מלהגשים את החלומות בכיוון סגנון המוזיקה שרצתה ליצור, ממש כמו מילות השיר. "Genie In a Bottle" היה אחד הלהיטים הגדולים של שנות ה-90 של המאה ה-20, ומאז צאת הסינגל והגעתו למקום הראשון נחשבה אגילרה ליריבתה לקריירה של בריטני ספירס, שהצליחה להגיע לאותו הישג. לשיר קיימת גרסה שהוקלטה בספרדית ("Genio Atrapado") מתוך האלבום הבא שהוציאה אגילרה, Mi Reflejo. גרסה זו זכתה להצלחה גדולה אצל הקהל הלטיני. מידע על היצירה "Genie in a Bottle" באתר מיוזיק בריינז מידע על הסינגל "Genie in a Bottle" באתר מיוזיק בריינז מידע על היצירה "Genie in a Bottle" באתר Discogs סרטון השיר "Genie in a Bottle" באתר יוטיוב The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Gold/Platinum, Music Canada
ויקטוריה (מלטה)

ויקטוריה (במלטית: Victoria) או בשמה הקודם רבאט של גוזו או רק רבאט (Ir-Rabat Għawdex או Rabat) היא העיר הגדולה באי גוזו שבמלטה ומרכזו המנהלי של האי. שמה המקורי של העיר היה "רבאט" או "רבאט של גוזו" (כדי להבדילה מהעיר רבאט שבאי מלטה), אך ב-1887 העניק לה המושל הבריטי את השם "ויקטוריה" לרגל יובל החמישים של המלכה ויקטוריה. עם זאת שני השמות עדיין רווחים, ותושבי העיר מכונים "Rabtin t'Għawdex". העיר שוכנת על רמה במרכז גוזו ואוכלוסייתה מנתה 6,414 תושבים בשנת 2005, היינו, כמעט רבע מתושבי האי. ליבה של העיר ברובע המבוצר הקטן (Citadella או Il-Kastel) הנמצא על גבעה בגובה של כ-150 מטר. לפי ממצאים ארכאולוגיים היה קיים יישוב במקום כבר בתקופת האבן, אך העיר בוצרה לראשונה בתקופת הברונזה, בסביבות שנת 1500 לפנה"ס. העיר המשיכה להתפתח בתקופת הפיניקים ובתקופת רומאים. בתקופת השלטון הערבי קיבלה העיר שכללה בעיקר את הסיטדלה, את השם "רבאט". הסיטדלה הייתה אמורה להעניק מגן לתושבי האי, אך למרות זאת, ב-1551 נשבו כמעט כל 5,000 תושבי העיר והאי על ידי העות'מאנים ועל ידי שודדי ים ברברים, ונשלחו אל שוקי העבדים בלוב. העיר נותרה בשיממונה עד שההוספיטלרים החלו את בנייתו המחודשת של הרובע המבוצר בשנת 1559. עבודות הבניה נמשכו עד 1603 וכללו את האגף הדרומי הצופה אל העיר שמחוץ לחומות. האגף הצפוני קדום יותר ונבנה בתקופת שלטון אראגון באי. לאחר השלמת הבניה נהגו כל תושבי האזור ללון ברובע, אך לאחר שנוהג זה פסק, נותרה הרובע ריק מתושבים בדרך כלל. ב-1864 הפכה גוזו לדיוקסיה עצמאית וויקטוריה הייתה למקום מושבו של הבישוף. ב-1887 שונה שמה של רבאט לוויקטוריה (רשמית Città Victoria), והיא חרתה את האותיות VR ("ויקטוריה רגינה" - "המלכה ויקטוריה") על סמלה. באותה הזדמנות זכתה ויקטוריה למעמד של עיר. בין חומות הרובע המבוצר נמצאת קתדרלת עליית הבתולה שתוכננה על ידי האדריכל לורנצו גאפה (Lorenzo Gafà). הקתדרלה נבנתה בין השנים 1697 ו-1711 במקום הכנסייה שחרבה בשנת 1693 ברעידת אדמה. בשל קשיי מימון, כיפת הקתדרלה מעולם לא הושלמה, אך בתוך הכנסייה נצבעה התקרה בסגנון המדמה את העיין לחשוב כי זו אכן קיימת (Trope l'oeil). הכנסייה החשובה האחרת בעיר מוקדשת לגאורגיוס הקדוש, הקדוש הפטרון של העיר. מדיה וקבצים בנושא ויקטוריה בוויקישיתוף אתר האינטרנט הרשמי של ויקטוריה ויקטוריה באתר הרשמי של האי גוזו
גבן

האם התכוונתם ל... גֶבן – מוצק שנוצר מחלב באמצעות שימוש באנזים הגבנה או בעזרת חומצה כגון חומצת לימון או חומץ. הגבן משמש להכנת גבינות גבן (מקצוע) – אדם העוסק בהכנת גבינה גיבן – בעל מום גובן (Guben) - עיר במדינת ברנדנבורג של גרמניה גבן (אוניה) (Goeben) - סיירת מערכה גרמנית במלחמת העולם הראשונה שריר הגבן – אחד השרירים שמסובב כלפי מעלה את האמה ז'אן גאבן – שחקן קולנוע צרפתי גוון
שיבס ריגל

שיבאס ריגל (Chivas Regal) הוא מותג ויסקי סקוטי מסוג בלנדד המורכב מערבוב של מספר סוגי ויסקי. המותג שיבס יוצר לראשונה בשנת 1801 בסקוטלנד. ראשיתו במזקקת משקאות אשר נוסדה על ידי האחים ג'יימס וג'ון שיבס; מקור שמם במילה הגאלית סקוטית seamhas, שמשמעותה "בר מזל" או - "בורך במזל טוב". ב-1843 נבחרה המזקקה לספק ויסקי לבית המלוכה הבריטי, והדבר העלה את חינו בעיני צרכנים ברחבי אנגליה. בשנת 1909 החלו בשיווק המשקה בארצות הברית. בשנת 2001 נרכשה המזקקה על ידי תאגיד המשקאות הצרפתי פרנו ריקאר (Pernod Ricard). החל משנת 2010 מופץ ומשווק בישראל על ידי חברת טמפו משקאות. אחוז האלכוהול במותגים שמוכרת החברה הוא 40%, ומלבד שמם המסחרי הם מכונים במספר, המציין כמה שנים מיושנים מרכיבי הויסקי בחביות אלון. שיבס ריגאל 12 (Chivas Regal 12) - התערובת הסטנדרטית. הויסקי מכיל 35 תערובות שונות, שהבולטת ביניהם היא ויסקי הסתראת'יילה. זהו המותג הנמכר ביותר של החברה. שיבס ריגאל 18 (Chivas Regal 18)- ויסקי המכיל 25 תערובות שונות שהבולט מביניהם הוא ויסקי הסתראת'יילה. הויסקי נמכר בשם "חתימת זהב" (Gold Signature). שיבס רויאל סאלוט 21 (Chivas Royal Salute 21) - המותג החל להמכר לכבוד הכתרתה של אליזבת השנייה כמלכת בריטניה, שעם שובה לארצה נהגו לכבדה בירי 21 מטחי כבוד. הויסקי נמכר בארבעה צבעים שונים: כחול, ירוק, אדום, וחום. ההבדל ביניהם הוא מרכיבי הבלנדד ושינוי טעמים קלים אשר מתאימים את עצמם לשוק המקומי. שיבס ריבולב 21 (Chivas Revolve 21) - מותג ויסקי זה הוא למעשה שיחזור של טעות יצור שפקדה את מפעל שיבס. לפני כבערך מאה שנים, פס היצור של המפעל ייצר קו שלם של בקבוקים עם פגם בעיצוב. להפתעת המפעל הקהל הבריטי אהב את העיצוב "החדשני" וכיום חברת שיבס משחזרת את עיצוב הבקבוקים הישן. ויסקי זה מכיל מספר תערובות לא ידוע. שיבס מאה של מאלטים (Chivas Century of Malts)- ויסקי המכיל 100 תערובות שונות שכל אחת מהם היא סינגל מאלט, מה שהופך את ויסקי זה בסופו של דבר לבלנדד מאלט ואף לאיכותי יותר. שנת המינימום של הצעיר במרכיבו אינה מצוינת. שיבס רויאל סאלוט אוסף 100 החביות (Chivas Royal Salute The Hundred Cask Selection) - בלנד של 100 חביות מובחרות שנבחרנו בקפידה על ידי קולין סקוט, המאסטר בלנדר של שיבאס ריגאל. הויסקי הצעיר ביותר בבלנד זה הוא בן 25 שנה. החברה הוציאה 3 סדרות כאלו במהלך השנים, כאשר כל סדרה בנויה מ-100 חביות שהם קרוב ל-30 אלף בקבוקים. שיבס רויאל סאלוט 38 (Chivas Royal Salute 38) - ויסקי לאספנים שנמכר כיום, בלנד אשר המרכיב הצעיר ביותר בו הוא בן 38 שנה. המחיר הממוצע של ויסקי זה הוא 800 דולר. שיבס רויאל סאלוט 50 (Chivas Royal Salute 50) - ויסקי שיצא לכבוד חלוף 50 שנה להכתרתה של אליזבת השנייה למלכת אנגליה: יישון המרכיבים החל בשנת 1953, והויסקי הוכנס לבקבוקים כעבור 50 שנה. ישנם רק 255 בקבוקים כאלו בעולם, ומחירם נאמד בעשרות אלפי דולרים. מדיה וקבצים בנושא שיבס ריגל בוויקישיתוף אתר האינטרנט הרשמי של שיבס ריגל (באנגלית) שיבס ריגל, אתר החברה. גיא גיסר‏, השיבאס לאל: סיפורם של "האחים שיבאס" והוויסקי בלנדד שרקחו, באתר וואלה, 24 במרץ 2004 חיליק גורפינקל, ‏ערבב לפני השימוש; "הבאלנס בין החביות נותן וויסקי יותר מורכב", באתר גלובס, 3 באוגוסט 2011 ניר קיפניס, ‏הב.מ.וו של הוויסקי, באתר גלובס, 15 ביוני 2005 עדי דברת-מזריץ, טמפו מתרחבת בתחום האלכוהול: תשווק את מותגי פרנו ריקאר, באתר הארץ, 8 ביולי 2010 Deidre Woollard,‏ One Bottle of Scotch, $30,000, באתר LUXIST, 17 במרץ 2006
בוריס טאדיץ'

בוריס טאדיץ' (בסרבית: Борис Тадић, ‏האזנה‏Ⓘ‏; נולד ב-15 בינואר 1958) הוא פוליטיקאי סרבי, שכיהן כנשיא השלישי של סרביה, נשיא אחרון של סרביה כרפובליקה במסגרת האיחוד המדיני של סרביה ומונטנגרו (2004–2006) ונשיא ראשון של הרפובליקה של סרביה הנפרדת (2006–2012). הוא פסיכולוג בהכשרתו. טאדיץ' נולד בעיר סרייבו בבוסניה והרצגובינה לליובה טאדיץ' פילוסוף במקצועו ולנבנקה, פסיכולוגית. סביו נרצחו במלחמת העולם השנייה בקרואטיה על ידי האוסטאשה בשל מוצאם הסרבי ונחשבים לחלק מקורבנות השמדת הלא יהודים במלחמת העולם השנייה. בנעוריו עבר לבלגרד, שם למד בבית הספר התיכון במגמת פסיכולוגיה. לטאדיץ' תואר בפילוסופיה ופסיכולוגיה. כמו כן לימד פסיכולוגיה בגמנסיה הראשונה בבלגרד. בשנים 1997–2000 כיהן כראש המכון לפוליטיקה, דמוקרטיה וכישורים. בשנת 1990 הצטרף למפלגה הדמוקרטית הסרבית בסרביה וכיהן במספר תפקידים בהם: מזכיר המפלגה, נשיא המפלגה (כיהן פעמיים, בפעם השנייה לאחר רצח הנשיא הקודם בתפקיד זוראן ג'ינג'יץ'). בשנת 2002 מונה כשר התקשורת של יוגוסלביה, בשנת 2003 נבחר לשר ההגנה של סרביה ומונטנגרו, במסגרת זו ביקר בישראל. בשנת 2003 נבחר גם לחבר הפרלמנט בסרביה ומונטנגרו מטעם המפלגה הדמוקרטית ושם גם כיהן כיו"ר גוש האופוזיציה הדמוקרטית ושנה לאחר מכן מונה לנשיא המפלגה בעקבות הירצחו של ג'ינג'יץ'. בשנת 2004 נבחר לנשיא סרביה כשזו הייתה חלק מן האיחוד המדיני של סרביה ומונטנגרו, וזאת לאחר שלסרביה לא נתמנה נשיא נבחר במשך כשנתיים. הוא גבר על מועמד המפלגה הרדיקלית (הלאומנית) טומיסלב ניקוליץ' לאחר שני סיבובים, עם 27.3% בסיבוב הראשון ו-53.24% בסיבוב השני, והחל לכהן כנשיא ב-11 ביולי 2004. ב-1 בדצמבר 2004, אירעה תאונה במהלך נסיעתו בשיירת הנשיא, כאשר סרבי עובד שגרירות ארצות הברית פגע במכוניות בשיירה ונמלט. המקרה הזכיר את ניסיון ההתנקשות בראש הממשלה הסרבי זוראן ג'ינג'יץ' שבועות ספורים לפני הרצחו. חקירה העלתה כי ההתנגשות בשיירה הייתה תאונה ולא הייתה כלל כוונה להתנקש בטאדיץ'. טאדיץ' היה ראש המדינה הראשון של סרביה שנפגש עם האפיפיור, מפגש זה אירע ב-28 בספטמבר 2005 עת שנפגש עם בנדיקטוס השישה עשר. ב-5 ביוני 2006 הכריזה סרביה בראשותו על עצמאותה, לאחר פרישת מונטנגרו מהאיחוד המדיני של שתיהן. טאדיץ' אף הניף את דגל סרביה ליד האומות המאוחדות לאחר מכן. ב-3 בפברואר 2008 נבחר שוב לנשיא סרביה, לראשונה כמדינה נפרדת עצמאית. ב-4 באפריל 2012 התפטר טאדיץ' מנשיאות סרביה כדי לשפר את סיכויי מפלגתו בבחירות לפרלמנט, והכריז כי יתמודד על תפקיד הנשיא גם בבחירות הקרובות. בבחירות, שהתקיימו ב-6 במאי 2012, העפיל טאדיץ' לסיבוב השני. בסיבוב השני, שהתקיים ב-20 במאי 2012, הובס טאדיץ' על ידי טומיסלב ניקוליץ'. טאדיץ' נשוי ואב לשניים. מדיה וקבצים בנושא בוריס טאדיץ' בוויקישיתוף בוריס טאדיץ', ברשת החברתית אקס (טוויטר) AP, חם בבלקן: נשיא סרביה התפטר, הבחירות הוקדמו, באתר ynet, 4 באפריל 2012
מאדאם דו דפאנד

מאדאם דו דפאנד (Madame du Déffand,‏ 25 בדצמבר 1697 - 23 באוגוסט 1780), מחברת מכתבים צרפתייה. מארי דה וישי שאמרון, נולדה בטירה המשפחתית במחוז סאון-א-לואר שבחבל בורגון בצרפת. היא התחנכה במנזר של מסדר הבנדיקטינים בפריז. ב-1718 הוריה השיאו אותה למרקיז דו דפאנד, שהיה קרוב משפחה, אך כעבור ארבע שנים היא נפרדה ממנו. ב-1721 פגשה בוולטר ומאז התפתחה ביניהם ידידות רבת שנים. החל ב-1749 קיימה בביתה בפריז חוג ספרותי שבו השתתפו וולטר, מונטסקייה, ברנאר דה פונטנל, ד'אלמבר ואנשי רוח רבים אחרים, והקסימה אותם בשיחתה השנונה. ב-1754 איבדה את מאור עיניה, אך המשיכה לקיים את החוג הספרותי בעזרת אחייניתה, ז'ולי לפינאס, שעברה להתגורר אִתה בביתה. ד'אלמבר, שהיה ידידה הקרוב ביותר של מאדאם דו דפאנד, החל להעדיף את חברתה של אחייניתה. ב-1764 עזבה ז'ולי לפינאס את בית דודתה והחלה לקיים חוג ספרותי במקום מגוריה החדש. ד'אלמבר ורבים אחרים העדיפו את החוג החדש וחדלו לבקר בביתה של מאדאם דו דפאנד. ב-1766 פגשה מאדאם דו דפאנד בסופר האנגלי הוראס וולפול, ומאז התקיימו ביניהם ידידות נפלאה והתכתבות שנמשכה עד מותה ב-1780. מכתביה של מאדאם דו דפאנד לד'אלמבר, למונטסקייה ולאנשי רוח אחרים יצאו לאור ב-1809, ומכתביה להוראס וולפול פורסמו בשנה שלאחריה. מכתבים אלה משקפים את רוח המאה השמונה עשרה בצרפת. במכתבה האחרון להוראס וולפול כתבה מאדאם דו דפאנד: "אני סבורה שמצבי זה מבשר את סופי. אין בי עוד כוח לפחד מן המוות, והיות שלא אראה אותך עוד, אין לי מה להפסיד. ידידי, השתעשע כל עוד תוכל, ואל נא תצטער על מצבי." מאדאם דו דפאנד, באתר אנציקלופדיה בריטניקה (באנגלית)
בצל ירוק

בצל ירוק הוא ירק ממינים שונים של בצל הגינה. לבצל הירוק יש טעם פחות חזק מסוגים אחרים של בצל הגינה, ובשל כך נעשה בו שימוש לעיתים רבות בסלטים מבלי שהוא עובר טיגון. לעיתים רבות נעשה גם שימוש בבצל ירוק קצוץ במרקים, אטריות, מאכלי ים, ורטבים. על אף שהפקעות של הבצלים הירוקים משמשות בהכנת מאכלים שונים, המאפיין הבולט של הבצלים הירוקים הוא שפקעת שלהם אינה מפותחת במלואה. לבצלים ירוקים יש עלים ירוקים ארוכים אשר משתמשים למאכל אדם. גם העלים וגם הפקעת הקטנה של הבצלים הירוקים משמשים בהכנת מאכלים, והם נאכלים הן כאשר לאחר הכנה והן במצב גולמי. מינים וזנים אשר עשויים להיקרא "בצל ירוק": Calçot‏ (אנ') Allium chinense‏ (אנ') Allium fistulosum‏ (אנ') Tree onion‏ (אנ') מדיה וקבצים בנושא בצל ירוק בוויקישיתוף Fritsch, R.M.; N. Friesen (2002). "Chapter 1: Evolution, Domestication, and Taxonomy". In H.D. Rabinowitch and L. Currah (ed.). Allium Crop Science: Recent Advances. Wallingford, UK: CABI Publishing. p. 18. ISBN 0-85199-510-1. Brewster, James L. (1994). Onions and Other Vegetable Alliums (1st ed.). Wallingford, UK: CAB International. p. 15. ISBN 0-85198-753-2.
What a Girl Wants

"What a Girl Wants" (בעברית: "מה שבחורה רוצה") הוא הסינגל השני שיצא מאלבום הבכורה של כריסטינה אגילרה, Christina Aguilera. השיר יצא לקראת סוף שנת 1999 והגיע למקום הראשון במצעד 100 הסינגלים המובילים בבילבורד. הסינגל הצליח להגיע למקום השלישי בבריטניה ולמקום החמישי באוסטרליה. השיר זכה לחמש מועמדויות בטקס פרסי MTV (אחת הקטגוריות: "הקליפ הנשי הטוב ביותר") ומועמדות נוספת לפרס גראמי. "What a Girl Wants" נכתב בידי שלי פייקן וגאי ריצ'י והופק על ידי ריצ'י. בשונה מהסינגל הקודם שלה, "Genie in a Bottle", השיר מתמקד יותר בצד הרומנטי של מערכת היחסים מאשר בצד המיני. חברת התקליטים של אגילרה רצתה בתחילה להוציא לאור כסינגל שני את הרצועה "So Emotional". אגילרה לא אהבה את הבחירה וחששה שתסיים את הקריירה עם להיט גדול אחד אם חברת התקליטים תממש את ההחלטה. הרגשת חוסר הביטחון שלה הועברה בידיה לחברת התקליטים בסופו של דבר, אבל אגילרה עדיין הייתה לא מסופקת והרגישה שהשיר צריך לעבור עיבוד, הקלטה ומיקס מחדש, מאחר שהגרסה האורגינלית שמופיעה באלבום הכילה קצב איטי ולא הותאמה לפופ הקיצבי שהתאפיין באותה תקופה. וכך היה, הגרסה החדשה המרעננת הפגינה אנרגיה, מילים חדשות, קטעים עוצמתיים חדשים שהובילו לצילום הקליפ עם הגרסה החדשה ושחרור מהדורה מחודשת של האלבום כולו בהחלפה גרסאות חדשות לשירים ותוספת שירים ורמיקסים חדשים. מידע על היצירה "What a Girl Wants" באתר מיוזיק בריינז מידע על הסינגל "What a Girl Wants" באתר מיוזיק בריינז מידע על היצירה "What a Girl Wants" באתר Discogs Gold/Platinum, באתר איגוד תעשיית ההקלטות הקנדי
בוג'אק

חבל בּוּגָ'אק, הידוע גם בכינוי "דרום בסרביה", הוא חבל ארץ על חוף הים השחור בין הנהרות דניסטר ודנובה. כעת החבל שייך לאוקראינה, שאליה הוא מקושר בשני גשרים מעל לדניסטר. החבל גובל במולדובה וברומניה ובמהלך ההיסטוריה היה חלק מנסיכות מולדובה, מהאימפריה העות'מאנית, מהאימפריה הרוסית ומרומניה. החבל הוא ערבה וכיום הוא מחולק ל-9 נפות הכוללות 481,000 תושבים. מדיה וקבצים בנושא בוג'אק בוויקישיתוף ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.